IMPLANTACIÓN DO SISTEMA INTERNO DE INFORMACIÓN DA DEPUTACIÓN PROVINCIAL DE PONTEVEDRA EN APLICACIÓN DA LEI 2/2023, DE 20 DE FEBREIRO, REGULADORA DAS PERSOAS QUE INFORMEN SOBRE INFRACCIÓNS NORMATIVAS E DE LOITA CONTRA A CORRUPCIÓN
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 28/09/2023)

Expediente: 2023056815 Asunto: Implantación do Sistema Interno de Información da Deputación provincial de Pontevedra en aplicación da Lei 2/2023, de 20 de febreiro, reguladora das persoas que informen sobre infracción normativas e de loita contra a corrupción Trámite: Resolución Presidencial de aprobación A Presidencia, no uso das facultades que lle confire a normativa vixente, dita a seguinte RESOLUCIÓN: Visto o informe proposta de Resolución de Don Gabriel Gheorghe Maio Ciruela, como membro do Comité Técnico do Plan de Recuperación, Transformación e Resiliencia, que textualmente di: Primeiro.- O 21 de febreiro de 2023 publicouse no Boletín Oficial do Estado a Lei 2/2023, de 20 de febreiro, reguladora da protección das persoas que informen sobre infraccións normativas e de loita contra a corrupción, que ven a traspoñer a Directiva (UE) 2019/1937 do Parlamento europeo e do Consello, de 23 de outubro de 2019, relativa á protección das persoas que informen sobre infraccións do Dereito da Unión, que a fin de evitar diferentes réximes xurídicos existentes nos Estados membros que dificulte a aplicación coherente do Dereito europeo e perseguir as súas infraccións, regula aspectos mínimos que teñen que satisfacer os distintos Estados coa finalidade de protexer ás persoas que informan sobre vulneracións do ordenamento xurídico no marco dunha relación laboral, xa que a experiencia demostra que é preferible que a información sobre prácticas irregulares se coñeza pola propia organización para corrixilas e reparar o antes posible os danos, ademais de ser un deber cidadán o de informar cando se está en presenza dun delito. Segundo.- Un primeiro contacto neste contexto xa o tivo a Deputación provincial de Pontevedra co obxectivo de cumprir co previsto no artigo 6 da Orde HFP/1030/2021, do 29 de setembro, pola que se configura o sistema de xestión do Plan de recuperación, transformación e resiliencia, aprobando por Resolución presidencial número 2022000940, do 4 de febreiro de 2022, o Plan de prevención de riscos de xestión e medidas antifraude, que ten como obxectivo garantir e declarar que a Deputación Provincial de Pontevedra, como entidade executora e/ou xestora chamada a participar na execución das medidas do Plan de recuperación, transformación e resiliencia da economía española (PRTR), vai utilizar os fondos provenientes do Mecanismo de Recuperación e Resiliencia (MRR) regulado polo Regulamento (UE) 2021/241, do Parlamento Europeo e do Consello, do 12 de febreiro de 2021, de conformidade coas normas aplicables, en particular, na prevención, detección e corrección da fraude, a corrupción e os conflitos de intereses, a través dunha canle de denuncias xestionado por unha Comisión Antifraude e que se pon a disposición da cidadanía garantindo o anonimato da persoa denunciante. Terceiro.- Agora dáse un paso máis neste camiño para cumprir cos obxectivos da Directiva (UE) 2019/1937, como son o de protexer aos informantes e establecer as normas mínimas das canles de información, incorpóranse ao contido desta Lei que ten carácter básico e obriga as entidades públicas a implantar un Sistema de Información Interno que integre unha canle de información no que a entrada das denuncias, así como a súa xestión, estea configurada de tal forma que protexa as persoas que nun contexto laboral ou profesional detecten infraccións penais ou administrativas graves ou moi graves e as comuniquen mediante os mecanismos regulados creando así un entorno de confianza. Cuarto.- En canto o prazo para a implantación deste Sistema Interno de Información, a disposición transitoria segunda da Lei recolle que as entidades obrigadas a contar con este deberán telo implantado no prazo máximo de tres meses a partir da entrada en vigor da Lei (vinte días despois da súa publicación, o 21 de febreiro de 2023). Este prazo cumpriuse o 13 de xuño de 2023. A Deputación provincial de Pontevedra, sen faltar ao seu compromiso normativo, publicou en tempo na páxina web institucional un espazo dedicado a Canle de denuncias, e a través da cal os informantes poden facer chegar as súas denuncias na modalidade nominal ou anónima. Debido a urxencia na implantación do Sistema Interno de Información en conflito co tempo dispoñible, a tarefa de tramitación das denuncias asumiuse provisionalmente por Don Gabriel Rodríguez Alonso, xefe do Servizo de Asistencia aos Concellos, que forma parte do Comité Técnico do Plan de recuperación, Transformación e Resiliencia que da asistencia a Comisión Antifraude (Resolución Presidencial nº2022001975, de 16 de marzo de 2023), a quen prestaron colaboración polas competencias desempeñadas, Don Luis Edgardo Aarabe Martinez de Lagran, técnico de administración electrónica adscrito á Secretaría Xeral e Dona Patricia Mary Diaz de Sonseca Armentano, técnico de administración electrónica e innovación. En virtude do anterior, e sen prexuízo da continuidade da vixencia do resto de canles dispoñibles na Deputación provincial de Pontevedra para a comunicación daquelas accións ou omisións que poidan supoñer unha vulneración do ordenamento xurídico, PROPONSE, aprobar a implantación do Sistema Interno de Información e a incorporación da Canle de Información Interna cuxa estratexia de implantación figura no Anexo que acompaña a esta proposta, así como a Canle de denuncias en materia de integridade institucional e o buzón de queixas e suxestións. O Sistema Interno de Información constituirase como canle preferente de información sobre as accións ou omisións que puideran ser constitutivas de infraccións do Dereito da Unión Europea, así como de infraccións penais ou administrativas graves ou moi graves nun contexto laboral por parte daquelas persoas que teñan, que tiveran ou vaian a ter unha relación laboral coa Deputación de Pontevedra, ou teñan a condición de voluntarios/as e bolseiros/as. Este sistema integrará calquera canle de información do que xa dispoña a Corporación. De acordo co establecido no artigo 3 da Lei 2/2023, protexerase a todas as persoas que informen e pertenzan a calquera dos colectivos seguintes: As medidas de protección son aquelas recollidas no Título VII da Lei 2/2023. Quedan excluídas de protección aquelas persoas que comuniquen ou revelen: O Responsable do Sistema será un órgano colexiado quen será o encargado do seu funcionamento, xestión do procedemento de recepción, tramitación, investigación e adopción de medidas de protección. Este órgano recibirá a denominación de Comisión Responsable do Sistema Interno de Información e desenvolverá as súas funcións de forma independente e autónoma respecto do resto de órganos da entidade. Non poderá recibir instrucións de ningún tipo no seu exercicio e deberá dispoñer de todos os medios persoais e materiais necesarios para o desempeño das súas funcións. Estará composta por un Presidente/a, e dous/dúas vogais, quenes ao mesmo tempo que ostentan este cargo seguirán a desempeñar o posto de traballo ao que estean adscritos. No caso de vacante, ausencia, enfermidade, abstención ou outra causa legal, a presidencia será suplida polo membro presente de maior antigüidade no cargo, no caso de igualdade polo máis antigo como persoal funcionario, e se persiste a antigüidade, polo de maior idade. Se nesta situación se atopara algún dos vogais e isto prexudicara de forma relevante ao traballo da comisión, poderase designar a un suplente que asuma as funcións. Os membros desta Comisión serán designados por Resolución Presidencial, a proposta do deputado delegado en materia de persoal. Esta composición deberá ser notificada á Autoridade Independente de Protección ao Informante, A. A. I, ou, no seu caso, á autoridade ou órgano competente da comunidade autónoma, no ámbito das súas respectivas competencias, nun prazo de 10 días hábiles seguintes. A canle de comunicación será clara, publica e de fácil acceso. Deberase informar ao persoal da institución que, cando a denuncia sexa remitida por canles que non sexan os establecidos ou a persoal non responsable do seu tratamento, deberá gardar confidencialidade e advertiráselle da tipificación como infracción moi grave do seu quebranto, e a obriga de remitir a información a Comisión responsable. En ningún caso comunicarase aos suxeitos afectados a identidade do informante así como de calquera terceiro mencionado na comunicación. O persoal funcionario que desenvolva as actividades de investigación estará obrigado a gardar secreto sobre as informacións que coñezan con ocasión de dito exercicio. Entenderase por represalias o descrito no artigo 36 da Lei 2/2023. Absoluto respecto durante a tramitación do proceso. Garantir a exhaustividade, integridade e confidencialidade da información, impedir o acceso a esta polo persoal non autorizado e permitir un almacenamento duradeiro da mesma. Os tratamentos dos datos persoais derivados da Lei 2/2023, rexeranse polo Regulamento 2016/679, Lei Orgánica 3/2018, de 5 de decembro, de protección da datos persoais e garantía dos dereitos dixitais e Lei Orgánica 7/2021, de 26 de maio, de protección de datos persoais tratados para fins de prevención, detección, investigación e enxuiciamento de infraccións penais e de execución de sancións penais. Todas as persoas naturais e xurídicas, privadas ou públicas, deberán colaborar coas autoridades competentes e estarán obrigadas a atender os requirimentos que se lles dirixan para aportar documentación, datos ou calquera información relacionada cos procedementos que se estean a tramitar, incluso os datos persoais que lle foran requiridos. O acceso a Canle de Información Interna atópase na páxina de inicio da web da Deputación provincial de Pontevedra dentro da Sección “Accesos Rápidos”, e que reenvía a persoa do informante á sede electrónica onde está dispoñible toda a información esixida no artigo 25 da Lei 2/2023 https://www.depo. gal/es/canle-interna-de-informacion-sobre-infraccions-normativas-e-loita-contra-a-corrupcion, e permite as comunicacións escritas na modalidade: Admitiranse outras vías como o correo electrónico, vía telefónica ou, a solicitude do informante, tamén poderá presentarse mediante unha reunión presencial dentro do prazo máximo de sete dias. Tamén poderase presentar comunicacións a través dos seguintes canais externos de información ante as autoridades competentes e, no seu caso, ante as institucións, órganos ou organismos da Unión Europea: Enviarase acuse de recibo da comunicación ao informante no prazo de sete días naturais desde a súa recepción O prazo máximo para dar resposta as actuacións da investigación será de 3 meses a contar dende a recepción da comunicación ou, se non se remitiu acuse de recibo, a contar a partir do vencemento do prazo de sete dias despois de efectuarse a comunicación, agás naqueles casos que pola súa especial complexidade requírase unha ampliación, que poderase estenderse ata outros tres meses adicionais. A persoa afectada pola denuncia ten o dereito de ser informada das accións ou omisións que lle son atribuídas, e de ser oída en calquera momento. Dita comunicación terá lugar no tempo o e forma que se considere adecuada para garantir o bo funcionamento da investigación. En primeiro lugar, comprobarase se a información recibida contén feitos ou conductas que se atopen dentro do ámbito de aplicación do artigo 2 da Lei 2/2023. A Comisión decidirá nun prazo non superior a 10 días hábiles dende a entrada en rexistro da información: A inadmisión comunicarase ao informante dentro dos cinco días hábiles seguintes, excepto que a comunicación fora anónima ou o informante renunciara a recibir comunicacións da Comisión Comunicarase ao informante dentro dos cinco días hábiles seguintes, excepto que a comunicación fora anónima ou o informante renunciara a recibir comunicacións da Comisión. A instrución comprenderá todas aquelas actuacións encamiñadas a comprobar a verosimilitude dos feitos relatados, así como evitar a ocultación, destrución ou alteración das probas. A instrución comprenderá, sempre que sexa posible, unha entrevista coa persoa afectada na que se lle invitará a expoñer a súa versión dos feitos e a aportar aqueles medios de proba que considere adecuados e pertinentes. Concluídas as actuacións, a Comisión emitirá un informe que conterá como mínimo: a) Exposición dos feitos xunto co código de expediente e datos de rexistro b) Clasificación da comunicación a efectos de coñecer a súa prioridade ou non c) As actuacións realizadas co fin de comprobar a verosimilitude dos feitos d) As conclusións acadadas na instrución e a valoración das dilixencias e dos indicios que a sustentan Emitido o informe a Comisión tomará algunha das seguintes decisións: a) Arquivo do expediente b) Remisión ao Ministerio Fiscal c) Traslado á autoridade competente d) Proposta de adopción de acordo de inicio dun procedemento sancionador/disciplinario As decisións adoptadas pola Comisión nas súas actuacións non serán recorribles en vía administrativa nin en vía contencioso-administrativa, sen prexuízo do recurso administrativo ou contencioso administrativo que puidera interpoñerse fronte a eventual resolución que poña fin ao procedemento sancionador/disciplinario que puidera iniciarse con ocasión dos feitos relatados. Este Anexo deberá ser publicado na sede electrónica. Levarase un libro-rexistro das informacións recibidas e das investigacións internas nos termos previstos na Lei. Dito libro non terá carácter público, excepto no caso de ser requirido mediante petición razoada pola autoridade xudicial competente e no marco dun procedemento xudicial e baixo a tutela daquela. En todo o non previsto neste Anexo, e polo seu carácter de normativa básica, aplicarase a Lei 2/2023, de 20 de febreiro, reguladora da protección das persoas que informen sobre infraccións normativas e de loita contra a corrupción.” Por todo o anteriormente exposto, en virtude das facultades que me confire o artigo 61.12 do Real Decreto 2568/86, de 28 de novembro e o artigo 105 da Lei 5/97, de Administración Local de Galicia, RESOLVO de conformidade coa prececedente proposta. Asinado dixitalmente á marxe Contra a presente Resolución, que pon fin á vía administrativa, poderá interpor recurso potestativo de reposición ante o mesmo órgano que a ditou no prazo dun mes a contar desde o día seguinte ao da súa recepción (artigos 123 e124 da Lei 39/2015, de 1 de outubro, do Procedemento Administrativo Común das Administracións Públicas), ou ben directamente recurso contencioso-administrativo ante o Xulgado do Contencioso-Administrativo de Pontevedra, no prazo de dous meses contados a partir do día seguinte ao da recepción da mesma (artigos 8 e 46 da Lei 29/1998, de 13 de xullo, reguladora da xurisdición contencioso-administrativa). Todo iso sen prexuízo da posibilidade de utilizar calquera outro recurso que estime procedente.